Papaver rhoeas

Papaver rhoeas (L., 1753), comunemente conosesto cofà rozołe, rozołine, papàvari o papàver, ła ze na pianta erbàsea partegnente a ła fameja de łe Papaveraceae, orizenària de l'Eoràzia e Nordàfrica

La spece, largamente difondesta inte l'eoropa, ła crese normalmente in canpi e soi ori de łe strade e ferovie. Da racuante persone ła ze considerada na pianta infestante.

Descrision
Łe rozołine łe ze on erba che ła crese cofà pianta anuałe, latifoje e alta fin a 80 – 90 cm.

El fusto el ze reto, coerto de peli rìzidi. Tajà el buta fora on lìcuido bianco.

I buti i ze verdi e a forma de uliva e péndułi.
El fioro el ze roso, (racuanto raramente bianco), dai pètałi dełicai e caduchi, de frecuente macià de nero a ła baze in corispondensa dei stami de cołor nero. El fiorise in primavera da apriłe fin a metà luglio.

El ze vizità da łe ave pal so pòłine de cołor nero.http://florabeilles.org/serie/papaver-rhoeas_apis-mellifera-5 
Le foje łe ze spanpanae so tuto el fusto.

El fruto el ze na capsula che ła contien on mùcio de samese picenine, reniformi e retegołai; i vien fora soto el stigma. Pètałi e samese łe ga lejere propietà sedative; łe rozołine łe ze parenti strete col papavero da oppio, dal cuało se estrae ła morfina.

 Ła rozołina cofà sìnboło 
Inte i paezi anglosàsoni ła rozoła ła ze el sìnboło dei soldai morti inte ła prima e inte ła seconda guera mondiałe, ma anca inte łe altre guere in zenerałe.

Pi de precizo, ła vien portà sul bàvaro inte el dì del armistìsio o dì de ła rimenbransa o dì de ła rozoła. Sto dì el ze l'undeze de novenbre e el ze sta decidesto dal rè Giorgio V d'Inghiltera par onorar i soldai morti inte ła prima guera mondiałe (el ze stà el dì che ze finia ła guera).

Łe rozołine łe ze sta preferie parchè i canpi de bataja de łe Fiandre ghene zera pieni e da chel momento, Americani, Inglezi, Australiani, Neozełandezi, Canadezi e i altri del Commonwealth, ogni 11 de novenbre i porta na rozoła in memòria dei so morti in guera.

 Notasion 

Altri projeti

 Linganbi foresti 

Categoria:Papaveraceae